Anneli Ott

Anneli Ott (2000–2012 Anneli Viitkin; sündinud 2. mail 1976 Tartus) on Eesti poliitik. 

Ta on olnud XIII ja XIV Riigikogu liige; 25. novembrist 2020 kuni 26. jaanuarini 2021 oli ta riigihalduse minister ja 26. jaanuarist kuni 3. novembrini 2021 kultuuriminister.

 Haridus 
Anneli Ott on lõpetanud 1994. aastal Parksepa Keskkooli ning 1999. aastal Tartu Ülikooli kehakultuuriteaduskonnas liikumis- ja sporditeaduste erialal, millele 2000. aastal lisandus õpetajakutse lisaerialana.

 Poliitiline tegevus 
Tema poliitiline karjäär sai alguse 2005. aastal, kui ta kohalike omavalitsuste valimistel valiti Eestimaa Rahvaliidu esindajana Lasva vallavolikokku. Ta on kuulunud ka Võru linnavolikokku ja 2009–2010 olnud Võru linnapea. Aastatel 2011–2014 töötas ta Tallinnas Nõmme linnaosa valitsuse vanema asetäitjana. Ta on töötanud ka Võrumaa Partnerluskogu tegevjuhina. 

2015. aasta Riigikogu valimistel kandideeris Ott Keskerakonna ridades Võru-, Valga- ja Põlvamaal, sai 1119 häält ja riigikogusse ei pääsenud. 19. novembrist 2015 aga sai ta Riigikogu XIII koosseisu Priit Toobali asendusliikmena. 

pisi|vasakul|Anneli Ott kõnelemas kultuuriministrina Rõuge kirikus 2021. aastal
2019. aasta valimistel kandideeris ta samas ringkonnas ja sai 1474 häält ning osutus valituks. XIV Riigikogu liikmena juhtis ta Euroopa Liidu asjade komisjoni ja kuulus riigikaitsekomisjoni. Ta oli Jüri Ratase teises valitsuses pärast Jaak Aabi nimetamist haridus- ja teadusministriks järgmine riigihalduse minister, olles ametis alates 25. novembrist 2020 kuni valitsuse tagasiastumiseni 26. jaanuaril 2021. Seejärel võimule tulnud Kaja Kallase esimeses valitsuses oli Anneli Ott kultuuriminister. Ott teatas ministrikohalt tagasiastumisest 2. novembril 2021,"Anneli Ott astub kultuuriministri kohalt tagasi" ERR, 2. november 2021 tuues põhjenduseks erimeelsused valitsuspartneritega, täpsemalt vastandudes Reformierakonna juhitava valitsuse kehtestatud koroonapiirangutele. Kaks nädalat enne tema tagasiastumist kritiseeris Oti tegevust/tegevusetust kultuuriministrina Eesti Etendusasutuste Liit, kus leiti, et "minister pole ei füüsilises ega vaimses mõttes kultuuritegijate jaoks olemas olnud". Koroonavastase vaktsineerimise suhtes skeptilisi seisukohti esitanud kultuuriministri osas oli kõlanud üleskutseid ta valitsusest minema saata ka varem.""Rahva teenrid" arutasid Oti ja Kiige võimaliku tagandamise üle" ERR, 31. juuli 2021"JUHTKIRI | Nakkusohtlik Anneli Ott tuleb valitsusest minema saata" Eesti Päevaleht, 24. juuli 2021 4. novembril 2021 taastusid tema volitused Riigikogu liikmena. 

Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 402 häält ning ei osutunud valituks.Valimisringkond nr 10 valimised.ee (andmed seisuga 07.03.2023 19:45) 

2. juulil 2025 esitas 
Eesti Keskerakond Oti kohalike omavalitsuste valimistel Tartu linnapeakandidaadiks. 

 Erakondlik tegevus 
Ta on kuulunud järgmistesse erakondadesse:
 Eestimaa Rahvaliit (02.11.2005–09.09.2010);
 Sotsiaaldemokraatlik Erakond (09.08.2009–25.04.2011);
 Eesti Keskerakond (alates 25.04.2011).

Ta on Keskerakonna Võrumaa piirkonna esimees.

 Isiklikku 
Tema isa oli Võru linnapea Jaak Ott "Mõttes on isa ja ema alati meiega." Õhtuleht, 28. september 1999 (uppus koos abikaasaga parvlaevaga Estonia), tema onu on poliitik ja omavalitsustegelane Jüri Ott. Ta on lahutatud ning tütre ja poja ema. 

Anneli Ott oli ministrina pikka aega koroona vastu vaktsineerimata. 2021. aasta novembri alguse seisuga oli tal vaktsineerimiskuur pooleli.

 Viited 

 Välislingid 

 Eero Epner: "Kuhu kadus kultuuriminister?" Levila, november 2021
Teet Korsten. "Intervjuu kultuuriministriga ehk Kuidas seletada pilte surnud jänesele Vol.2*" Postimees, 3. oktoober 2021

Kategooria:Eesti Keskerakonna poliitikud
Kategooria:Eesti kultuuriministrid
Kategooria:XIII Riigikogu liikmed
Kategooria:XIV Riigikogu liikmed
Kategooria:Sotsiaaldemokraatliku Erakonna poliitikud
Kategooria:Võru linnapead
Kategooria:Rahvaliidu poliitikud
Kategooria:Tartu Ülikooli kehakultuuriteaduskonna vilistlased
Kategooria:Sündinud 1976